मदुमलाई में बाघ कितने हैं इसके बारे में सही सही अंदाजा तो नहीं है लेकिन मदुमलाई हाथियों की ऐशगाह है। यहां बड़ी संख्य़ा में हाथी हैं। इतना ही नहीं तमिलनाडु के तमाम मंदिरों में सेवा करने वाले हाथियों को छुट्टियां बीताने के लिए मदुमलाई अभ्यारण्य में भेजा जाता है। कई तमिलनाडु के मंदिरों में आप हाथियों से लोगों को आशीर्वाद प्राप्त करते देख सकते हैं। ऐसा करना शुभ माना जाता है। इन हाथियों को लोगों को आशीर्वाद देने का प्रशिक्षण दिया जाता है। हालांकि ये हाथी उन्ही लोगों को आशीर्वाद देते हैं जिनसे उनको दक्षिणा प्राप्त होता है।